CELEX: 62021TN0643
Language: hr
Date: 2021-10-05 00:00:00
Title: Predmet T-643/21: Tužba podnesena 5. listopada 2021. – Foodwatch/Komisija

29.11.2021   
            
            
               HR
            
            
               Službeni list Europske unije
            
            
               C 481/38
            
         
      Tužba podnesena 5. listopada 2021. – Foodwatch/Komisija
      (Predmet T-643/21)
      (2021/C 481/53)
      Jezik postupka: njemački
      
         Stranke
      
      
         Tužitelj: Foodwatch eV (Berlin, Njemačka) (zastupnici: R. Klinger, C. Douhaire i S. Ernst, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Komisije od 5. kolovoza 2021. [C(2021)5963 final] sukladno Uredbi (EC) br. 1049/2001, kojom se odbija tužiteljev drugi zahtjev od 6. svibnja 2021. za potpuni pristup dokumentu „Briefing for the EU RCF co-chair for the Regulatory Cooperation Forum meeting on 3-4 February 2020” [Ares(2021)1264866] u dijelu u kojem se odbijanje temelji na razlogu za odbijanje utvrđenome u trećoj alineji članka 4. stavka 1. točke (a) Uredbe (EZ) br. 1049/2001
               
            
                  —
               
               
                  naloži Komisiji snošenje troškova postupka uključujući tužiteljeve troškove.
               
            
         Tužbeni razlozi i glavni argumenti
      
      U prilog tužbi protiv Odluke Komisije C(2021)5963 final od 5. kolovoza 2021., kojom se odbija neograničeni pristup dokumentu koji se odnosi na pripreme za sastanak Foruma za regulatornu suradnju (CRF) povodom Sveobuhvatnog gospodarskog i trgovinskog sporazuma između EU-a i Kanade (CETA), tužitelj ističe sljedeće tužbene razloge:
      
                  1.
               
               
                  Prvi tužbeni razlog, koji se temelji na povredi treće alineje članka 4. stavka 1. točke (a) Uredbe br. 1049/2001 (1) zbog pogrešne primjene prava.
                  
                              —
                           
                           
                              Netočna je pretpostavka da bi međunarodni odnosi mogli biti narušeni u smislu te odredbe zbog toga što bi otkrivanje internih strateških razmatranja moglo ugroziti uspješni ishod pregovora o provedbi ugovora koji su u tijeku.
                           
                        
                              —
                           
                           
                              Netočna je pretpostavka da bi međunarodni odnosi mogli biti narušeni u smislu te odredbe zbog toga što bi treće zemlje mogle korištene informacije iskoristiti protiv EU-a.
                           
                        
                              —
                           
                           
                              Također je netočna pretpostavka da bi međunarodni odnosi mogli biti narušeni u smislu te odredbe zbog toga što bi mogla biti ugrožena suradnja s Kanadom.
                           
                        
            
                  2.
               
               
                  Drugi tužbeni razlog, koji se temelji na povredi članka 4. stavka 6. Uredbe br. 1049/2001 zbog pogrešne odluke da se otkriju samo dijelovi dotičnog dokumenta.
               
            
                  3.
               
               
                  Treći tužbeni razlog, koji se temelji na povredi članka 4. stavka 7. Uredbe br. 1049/2001 zbog vremenski neograničenog odbijanja pristupa.
               
            
                  4.
               
               
                  Četvrti tužbeni razlog, koji se temelji na povredi obveze obrazlaganja sukladno članku 296. UFEU-a i članka 41. stavka 2. točke (c) Povelje Europske unije o temeljnim pravima.
               
            
         (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001. L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)